**Házirend / Vendégtájékoztató**

Köszöntünk Benneteket a **Balaton Nektek** vendégházban!

Örülünk, hogy itt vagytok, érezzétek nagyon jól magatokat! A Balaton Nektek, amíg itt vagytok, a Tiétek!

Kérjük, vigyázzatok rá, mintha a sajátotok volna.

Mi minden megteszünk, hogy otthon érezzétek magatokat és jól teljen a nyaralásotok.

Összeírtunk Nektek néhány fontos tudnivalót - az ÁSZF-en túl - , kérjük, hogy olvassátok el!

**Érkezés:**

A foglalás első napján 15:00 órától. Kérjük, hogy telefonon jelezzétek, hogy kb. hány órakor érkeztek.

A megadott érkezési időpontban a helyszínen jelen vagyunk, fogadunk Benneteket, vagy megbízottunk áll rendelkezésetekre.

A házban csak az előre bejelentett vendégek tartózkodhatnak az előre egyeztetett létszámban.

Ha vendéget szeretnétek fogadni, azt kérjük, minden esetben jelezzétek felénk előre.

Háziállatokat nem fogadunk!

**Bent a házban:**

* A házat és a kertet tisztán, rendezetten adjuk át Nektek.
* A házban kérjük, hogy vegyétek le a kinti cipőt / papucsot, és használjátok a benti vendégpapucsokat.
* A benti bútorokat, párnákat kérjük, hogy ne vigyétek ki a kertbe.
* A játékokat használat után kérjük, hogy pakoljátok vissza.
* A törölközőket kérjük, hogy a partra ne vigyétek le.
* A házban szigorúan **tilos a dohányzás**! Elektromos cigaretta, illetve IQOS sem megengedett odabent. Kérjük, hogy amennyiben dohányoztok, azt odakint tegyétek, csikkeket a hamutálba dobjátok.
* A házban nyílt láng használata nem megengedett (pl. gyertya).
* Háztartási gépek használata:
* Minden géphez mellékeltük a használati utasítást. Kérjük, a leírtaknak megfelelően használjátok őket.
* Amennyiben bármi meghibásodik, haladéktalanul értesítsetek bennünket!
* A konyhában lévő eszközöket kérjük, tartsátok tisztán.
* Általános tisztaság: kérjük, hogy általánosságban vigyázzatok a tisztaságra, annak megőrzésére.
* Hűtés / fűtés: az energiatakarékosság miatt az elektromos fűtőpaneleket és a klímát takarékos üzemmódban, előre beállított program szerinti hőfokra állítjuk be, kérjük, ne állítsátok át manuálisan. Amennyiben szeretnétek más hőmérsékletet, kérjük, jelezzétek, és távolról beállítjuk Nektek.

 " .

%5!" 

!6"'"'67

''!!82\*

\* '!"'!6

 " .

%5!" 

!6"'"'67

''!!82\*

\* '!"'!6

Klíma: Kérjük, amikor nem tartózkodtok a házban, vagy nyitva van a teraszajtó, a klímát kapcsoljátok ki.

**Takarítás rendje:** heti 1x

Minden vendég tiszta, rendezett állapotban kapja meg a házat, tiszta ágyneműkkel, törölközőkkel.

Amennyiben egy hétnél hosszabb ideig tartózkodtok a vendégházban, úgy a heti egy takarítást előre megbeszélt időpontban biztosítunk Nektek, cseréljük az ágyneműket, törölközőket.

**Szemételhelyezés / kezelés:**

Vendégházunkban szelektíven gyűjtjük a hulladékot.

* kommunális: a háztartási hulladékot a konyhában található kukába dobjátok, és ha az

megtelik, a zsákkal együtt a kertben kihelyezett nagy fekete kukába tegyétek ki

* csomagolási hulladék (papír, műanyag, fém):

sárga kukába / sárga zsákba gyűjtjük. Csak tiszta csomagolóanyagot helyezzetek ide!

**Terasz / kert / udvar:**

- Az udvaron és a teraszon a járólap, ha vizes / nedves, nagyon csúszik! Vigyázzatok, ne essetek el!

- Kerti bútorokat, napozóágyat a partra ne vigyetek le.

- A kerti hinta és a függőágy saját felelősségre használható.

- Kérjük, kicsi gyerekeket ne hagyjatok felügyelet nélkül odakint játszani.

* Dohányzás: ha dohányoztok, kérjük, hogy használjátok a hamutartót, és az udvaron ne dobjatok el csikket.
* Tűzrakás / Grillezés: A kertben tüzet rakni kizárólag a kijelölt tűzrakó helyen lehet, szélcsendben, egy vödör oltóvízzel felszerelkezve. Tűzrakás után a parazsat öntsétek le.

Ha grilleztek, bográcsoztok, a kérjük, hogy használat után az eszközöket tisztítsátok meg, és tegyétek vissza

a tárolóba, a szemetet dobjátok ki.

* Zaj: kérjük, legyetek tekintettel a szomszédokra, más nyaralókra. Mottónk: „élni és élni hagyni”!

Mindemellett... este 22:00 óra után, kérjük, ne hangoskodjatok, vagy hallgassatok hangos zenét.

**Amikor elmentek a házból:**

Kérjük, kapcsoljátok le a lámpát, a klímát, zárjátok el a csapot, zárjátok be az ablakokat, a teraszajtót és a bejárati ajtót.

A napernyőt csukjátok össze.

Ne hagyjatok kint a teraszon értékes tárgyat.

**Távozás:** A foglalás utolsó napján 10:00 óráig

Kérjük, hogy a távozás idejét tartsátok be, hogy a következő vendégek érkezése előtt legyen időnk a házat kitakarítani, előkészíteni.

A megadott elutazási időpontban mi, vagy helyszíni megbízottunk a helyszínen jelen vagyunk, rendelkezésetekre állunk, átvesszük tőletek a házat.

Kérjük, hogy a házat, teraszt és a kertet rendezett, tiszta állapotban hagyjátok el:

* mosatlan edényt ne hagyjatok a mosogatóban / mosogatógépben
* szemetet vigyétek ki a nagy kerti gyűjtő kukába
* kerti bútorokat pakoljátok vissza a teraszra

Győződjetek meg róla, hogy ... (lásd egy bekezdéssel fentebb: „Amikor elmentek a házból” résznél).

**Egyéb, de fontos:**

Nem áll módunkban felelősséget vállalni és kártérítést fizetni az önhibánkon kívül történt eseményekből eredő károkért (pl. rossz idő, természeti csapás, jégeső, tűz, áramszünet, internet kimaradás, esetleges sérülések, balesetek stb.) illetve a szálláshely területén hagyott személyes tárgyakért.

Vigyázzatok magatokra, a gyermekeitekre és a szálláshelyre!

Mivel nálunk szálltok meg, felelősséggel tartoztok a szálláshely állapotáért. A szállás területén okozott kárt a károkozó, vagy annak törvényes képviselője köteles megtéríteni.

Kulcs elveszítése esetén a zárcsere költségét a kaucióból vonjuk le.

Fenntartjuk a jogot, hogy a házirendet be nem tartó vendégeket a szálláshely azonnali elhagyására kötelezzük, ez esetben a szállásdíj nem jár vissza.

Nem lakunk a szálláshely területén, de megeshet, hogy bizonyos elkerülhetetlen esetekben be kell menjünk az udvarba (pl. fűnyírás, kukaszállítás, óraleolvasás), vagy a házba (valami meghibásodik, javítás, stb.). Ha erre sor kerülne, minden esetben értesítünk Benneteket előtte telefonon, vagy smsben.

A szállás igénybevételével magától értetődik, hogy elolvastátok, megértettétek és elfogadtátok az ÁSZF-ben és a házirendben foglaltakat.

Érezzétek jól magatokat, felhőtlen (szó szerint is) nyaralást és jó pihenést kívánunk!

Háry Zsuzsanna

**+36 30 273 0512**

(WhatsApp 24 órás ügyeleti telefonszám / Messenger)

balatonnektek@gmail.com

**Balaton Nektek**

Balatonberény, Kodály Zoltán utca 37.

**Üzemeltetetési adatok:**

Üzemeltető / tulajdonos: Háry Zsuzsanna (adószámos magánszemély, magánszálláshely szolgáltató)

Cím: 2141 Csömör, Rét út 13.

Adószám: 55165453-1-33

NTAK regisztrációs szám: MA22031059